MLDataScientist/Wikipedia-uzbek-2024-05-01 huggingface dataset:
Abu Bakr al-Juzjoniy

Abu Bakr al-Juzjoniy ( — Abu Bakr Ahmad ibn Ishoq al-Juzjoniy al-Bag‘dodiy) — hanafiy faqihi va mutakallim.

Hayoti haqida ko‘p maʼlumot bo‘lmasa-da, nisbasiga ko‘ra Juzjonda tug‘ilganini taxmin qilish mumkin. Abu Hanifaning yetuk shogirdi Imom Muhammad ibn Hasandan taʼlim olgan Abu Sulaymon al-Juzjoniydan Bag‘dodda tahsil olgani sababli, al-Bag‘dodiy nisbasi bilan ham atalgani haqida maʼlumotlar bor.

Somoniylar hukmdori Nasr ibn Ahmad davrida (864-892-yillar) Turkistonda bo‘lib o‘tgan jangda vafot etgan. Abu Nasr al-­Iyoziy va Abu Mansur al-Moturidiylar Abu Bakr al-Juzjoniyning eng mashhur shogirdlaridan hisoblanadi. Islomiy ilmlarda yuksak mavqega erishgani eʼti­rof etilgan Abu Bakr al-Juzjoniyning fiqh va kalom ilmlarida vuquf sohibi bo‘lgani naql qilinadi.

Asarlari 
Manbalarda Abu Bakr al-Juzjoniyning ko‘plab asarlar yozgani aytilsa-da, ulardan uchtasining nomi zikr qilingan, xolos:

 „Al-Farq va-t-tamyӣz“;
 „Kitāb at-tavhӣd“;
 „Kitāb at-tavba“.

Adabiyotlar 

 An-Nasafiy. Tabsira al-adilla. — Damashq: 1990. I, 356-357; 
 At-Tamimiy. At-Tabaqāt as-saniyya. I, 277-278; 
 Al-Qurashiy. Al-Javāhir al-muziyya. I, 144; 
 Al-Lakhnaviy. Al-Favāid al-bahiyya. 14, 23; 
 Metin Yurdagür. „Cûzcânî, Ebû Bekir“. TDV İA. — İstanbul: 1993. VIII, 97.

Manbalar
Vladimir Mahmudov

Vladimir Nosirovich Mahmudov () — 1995-2000-yillarda Oʻzbekiston Respublikasi Qurolli Kuchlari akademiyasi boshligʻi. General-leytenant.

Biografiyasi 
Uning otasi Nosir Mahmudov O‘zbekiston Kompartiyasi Qoraqalpog‘iston qo‘mitasining birinchi kotibi bo‘lgan. Uning oʻgʻli Viktor Mahmudov 2013-yilda Birinchi Prezident Islom Karimov Farmoni bilan Xavfsizlik kengashi kotibi etib tayinlangan.

1944-yilda Samarqand shahrida tugʻilgan.

1963-yildan SSRI Qurolli Kuchlarida.

1967-yilda V. I. Lenin nomidagi Toshkent oliy umumqoʻshin qoʻmondonlik bilim yurtini tamomlagan.

1967-1970-yillarda kursant vzvodi komandiri.

1970-yildan 1975-yilgacha — Toshkent oliy umumqoʻshin qoʻmondonlik bilim yurtida kadetlar rotasi komandiri.

1978-yilda M. V. Frunze nomidagi Harbiy akademiyani tamomlagan.

1979-yil dekabr oyida Sovet qoʻshinlarining Afgʻoniston hududiga bostirib kirishida ishtirok etgan. 1979-yil dekabrdan 1981-yil dekabrigacha 51932-harbiy qism (108-motooʻqchi diviziyasining 181-motooʻqchi polki) komandiri lavozimida xizmat qilgan.

Ashxobod shahridagi korpus komandirining oʻrinbosari boʻlgan.

1989-1992-yillarda O‘zbekiston SSR harbiy komissari boʻlgan.

1992-yildan 1995-yil yanvarigacha — Toshkent oliy umumqoʻshin qoʻmondonlik bilim yurti boshligʻi, keyinchalik Oʻzbekiston Respublikasi Qurolli Kuchlari Akademiyasi boshligʻi, mudofaa vazirining birinchi o‘rinbosari lavozimlarida ishlagan.

2005-yil 26-fevralda vafot etgan.

Manbalar 

Oʻzbekiston generallari
Yashayotgan insonlar
Toshkent oliy umumqoʻshin qoʻmondonlik bilim yurti bitiruvchilari
Abu Bakr ibn Abdurrahmon

Abu Bakr ibn Abdurrahmon ( — Abu Abdurrahmon Abu Bakr ibn Abdurrahmon ibn Horis ibn Hishom al-Maxzumiy) — madinalik tobeʼin, faqih va muhaddis.

Oiasi 
Madinaning mashhur yetti faqihlaridan biri bo‘lgan Abu Bakr ibn Abdurrahmon, Umarning xalifalik davrida (634-644-yillar) tug‘ilgan. Ismi borasida turlicha qarashlar mavjud. Az-Zahabiy va al-Voqidiylar kunyasi uning ismi hamdir deyishgan. Ayrimlar tomonidan aytilgan Muhammad va Mug‘iyra esa ukalarining ismlari bo‘lgan. Abu Bakr ibn Abdurrahmonning bobosi — Horis ibn Hishom Quraysh urug‘laridan Bani Maxzumga mansub taniqli sahoba bo‘lib, Abu Jahlning ukasi edi. Otasi Abdurrahmon Payg‘ambar hayotlik chog‘larida tug‘ilgan va Usmon zamonida mushaf nusxalarini ko‘paytirish masalasida tuzilgan hay’atdan o‘rin olgan tobeʼin bo‘lgan. Onasi esa Bani Luay qabilasidan bo‘lgan Foxita bint Inaba. Jamal voqea­sida Aliga qarshi jang qilgan qo‘shinga qo‘shilmoqchi bo‘lgan Abu Bakr ibn Abdurrahmon yoshi kichikligi bois qo‘shinga qabul qilinmagan.

Hadislari 
Abu Bakr ibn Abdurrahmon fiqh sohasida kuchli ilmga ega bo‘lish bilan birga hadis sohasida ham ishonchli roviylardan hisoblangani uchun, rivoyatlari „Kutubi sitta“ga kiritilgan. Oysha, Ummu Salama, Ummu Maʼqil, Asmo bint Umays, Ammor ibn Yosir, Abu Mas’ud al-Badriy, Abu Hurayra, Marvon ibn Hakam, Abu Rofeʼ va otasi kabi ko‘plab taniqli sahoba va tobeʼinlardan hadis tinglagan. Uning o‘zidan esa, o‘g‘illari Abdulloh, Abdulmalik, Umar va Salamalar bilan bir qatorda Amr ibn Dinor, Mujohid ibn Jabr, Umar ibn Abdulaziz, Shaʼbiy, az-Zuhriy kabi ko‘p­lab olimlar hadis rivoyat qilganlar.

Deyarli har kuni ro‘za tutgani va ko‘p namoz o‘qigani uchun unga „Qurayshning zohidi“ laqabi berilgan. Shuningdek, o‘ta omonatdor bo‘lgani eʼtirof qilingan.

Vafoti 
Hayotining oxirida ko‘r bo‘lib qolgan. Abu Bakr ibn Abdurrahmon ko‘p faqihlar vafot etgan „sanatul-fuqaho“ deb nomlangan yilda vafot etgan.

Adabiyotlar 

 Ibn Saʼd. At-Tabaqāt. V, 207-209, 444; 
 Al-Qurashiy. Al-Javāhir al-muziyya. II, 421;
 Az-Zubayriy. Nasab Quraysh. 303; 
 Al-Buxoriy. At-Tarӣx al-kabӣr. IX; 
 Abu Zarr ad-Dimashqiy. Tarӣx. — Damashq: 1980. I, 314, 406, 591; 
 Az-Zahabiy. Tarix al-islām. II, 1193; 
 Ash-Sheroziy. Tabaqāt al-fuqahā. 42; 
 Ibn Xallikon. Vafayāt. I, 282-283; 
 Az-Zahabiy. Siyar. IV, 416-419; 
 Ibn Kasir. Al-Bidāya. IX, 115-116;
 M. Özgü Aras. „Ebû Bekir b. Abdurrahman“. TDV İA. — İstanbul: 1994. X, 109.

Manbalar
José María Méndez

Xose Mariya Pasos Mendez, laqabli Pulpis (; 1974-yil 28-mart; Lugo, Galisiya, Ispaniya) — ispaniyalik futzalchi, darvozabon sifatida oʻynagan, hozirda murabbiy va mutaxassis, futzal instruktori. U 2011-2012 va 2014-2017-yillarda ustozlik qilgan futzal boʻyicha Oʻzbekiston terma jamoasi bosh murabbiyi sifatida tanilgan.

Biografiya va faoliyati 
Xose Mariya Mendez 1974-yil 28-martda Ispaniyaning Galisiya provinsiyasida joylashgan Lugo shahrida tug‘ilgan. Yoshligida u darvozabon sifatida futzal bilan shugʻullana boshlagan. Mendesning oʻziga koʻra, u futbolchi sifatida kuchli emas edi va shuning uchun faoliyatini 22 yoshida yakunlagan. Uning soʻzlariga koʻra, oʻsha yili uning klubida toʻsatdan bosh murabbiy ishdan boʻshatilib, unga boʻsh lavozim taklif qilingan. Shu tariqa Mendes murabbiylik faoliyatini boshladi.

2000-yillarning o‘rtalarigacha u turli ispan klublariga ustozlik qilgan. Bir muddat Xorvatiyada ishlagan. 2008-yili Ispaniya klublaridan birida murabbiylik qilayotgan vaqtida Tailand terma jamoasi uni bosh murabbiylikka taklif qiladi va shu tariqa Mendez bu jamoaga bosh murabbiy boʻladi. Oʻshandan beri u Osiyoda ishlaydi. Uning qoʻl ostida Tailand terma jamoasi oʻz tarixida birinchi marta Osiyo chempionati finaliga chiqdi va oʻz tarixida uchinchi marta 2008 yilda Braziliyada boʻlib oʻtgan jahon chempionatida ishtirok etib, „B“ guruhida 4-oʻrinni egalladi. Bir muddat Vetnam terma jamoasida ishlagan. 2011 yilda Oʻzbekiston terma jamoasidan taklif olib, ushbu jamoani boshqargan. U O‘zbekistonda 2012-yil oxirigacha ishlagan va 2013-yildan Tailandning „Chonburi Blyuveyv“ klubida ish boshlagan. 2014-yilning aprel oyidan yana Oʻzbekiston terma jamoasini boshqarib kelmoqda. Uning rahbarligida o‘zbekistonliklar 2014-yilgi Osiyo chempionatida bronza medallarini qo‘lga kiritib, 2016-yilda Toshkentda bo‘lib o‘tgan Osiyo chempionatida finalga qadar yetib borishdi hamda o‘z tarixlarida ilk bor 2016-yilgi Kolumbiya jahon chempionatiga yo‘llanmani qo‘lga kiritishdi.

Yutuqlar 

 Osiyo chempionatining bronza medali sovrindori: 2014-yil
 Osiyo chempionati finalchisi: 2008, 2016-yillar
 Kubok egalari kubogi sohibi: 2006/07
 Klublar oʻrtasidagi Osiyo chempionati gʻolibi: 2013-yil
 Xorvatiya kubogi sohibi: 2003/04

Manbalar

Havolalar 

 Futsalplanet.com saytidagi sahifa
 redpen.uz: Xose Mariya Pazos Mendez.  ispaniyalik Toshkentda 
 championat.asia Xose Mariya Mendez: „O‘zbekiston xalqi o‘z o‘g‘illari bilan faxrlanishi uchun bor kuchimizni ishga solamiz“

Yashayotgan insonlar
1974-yilda tugʻilganlar
28-martda tugʻilganlar
Oʻzbekiston futzal terma jamoasi bosh murabbiylari
Ispaniya futzal murabbiyi
Ispaniya futzalchisi
Beshqayragʻoch masjidi

Beshqayragʻoch masjidi — Toshkent shahri Uchtepa tumani Beshqayragʻoch mahallasi hududida joylashgan jomeʼ masjidi. 1998-yil 18-sentabr sanasida Toshkent shahar adliya boʻlimi tomonidan diniy tashkilot sifatida roʻyxatdan oʻtkazilgan.

Tarixi 

Beshqayragʻoch mahalla hududida joylashganligi sababli masjid „Beshqayragʻoch“ nomi bilan ataladi. Baʼzi tarixiy maʼlumotlarga koʻra, Beshqayragʻoch mahalla guzarida beshta tarixiy qayragʻoch daraxti boʻlgan, ushbu maskan qadimda yoʻldan oʻtuvchi karvonlar uchun dam olish joyi sifatida foydalanilgan. Shu hududda istiqomat qilib oʻtgan Salohiddin Toshkandiy oʻzining „Temurnoma“ asarida ushbu mahallani „Beshkayragʻoch“ deb nomlagan. 1994-yilda mahalla faollari masjidni qurishni boshlashgan. 1995-yili oktabr oyidan masjid faoliyat yurita boshlangan. 2014-yilda toʻliq qayta taʼmirdan chiqarilgan.

Joylashuvi 
{
    "type": "FeatureCollection",
  "features": [
    {
      "type": "Feature",
      "properties": {
        "marker-color": "#005500",
        "marker-size": "medium",
        "marker-symbol": "religious-muslim"
      },
      "geometry": {
        "type": "Point",
        "coordinates": [
          69.166017,
          41.308294
        ]
      }
    }
  ]
}

Masjid Toshkent shahri Uchtepa tumani Beshqayragʻoch masjidi mahallasi hududida Koʻkcha Darvoza koʻchasi (sobiq Mannon Uygʻur koʻchasi) 555D uyda joylashgan jomeʼ masjidi.

Gallireya

Yana qarang 

 Beshqayragʻoch koʻchasi

Manbalar
Baxtiyor Gʻulomov (diplomat)

Baxtiyor Toʻrajonovich Gʻulomov — oʻzbek filolog-tarixchisi, diplomat. 2013-2017-yillarda Oʻzbekistonning AQSh, Kanada va Braziliyadagi elchisi, 2005—2010-yillarda Olmoniya, Shveysariya, Shvetsiya va Chexiyadagi elchisi boʻlgan.

Biografiyasi

Maʼlumoti 
1986-yilda Toshkent davlat universitetini Arab mamlakatlari tarixi fakultetini tamomlagan. 1999-yilda Oʻzbekiston Respublikasi Prezidenti huzuridagi Davlat va jamiyat qurilishi akademiyasini tamomlagan va xalqaro munosabatlar magistri darajasini olgan.

Arab, ingliz va rus tillarini biladi.

Mehnat faoliyati 
1986-1989 — SSSR Mudofaa vazirligida harbiy tarjimon.

1989-1992 — Toshkent politexnika instituti xalqaro aloqalar bo‘limi katta inspektori.

1992-1995 — Oʻzbekiston Respublikasi Tashqi ishlar vazirligi Konsullik boshqarmasi katta inspektori, ikkinchi kotib, bo‘lim boshlig‘i.

1995-1998 — Oʻzbekiston Respublikasining Buyuk Britaniyadagi elchixonasi ikkinchi kotibi.

1998-2001 — Oʻzbekiston Respublikasi Tashqi ishlar vazirligi Siyosiy tahlil va prognoz bosh boshqarmasi birinchi kotibi.

2001-2003 — Oʻzbekiston Respublikasining Yaponiyadagi elchixonasi birinchi kotibi.

2003-2005 — Oʻzbekiston Respublikasi Tashqi ishlar vazirligi BMT va xalqaro tashkilotlar bilan hamkorlik boshqarmasi boshligʻi.

2005-2010 — Oʻzbekiston Respublikasining Olmoniya, Shveysariya, Shvetsiya va Chexiyadagi favqulodda va muxtor elchisi.

2010-2013 — O‘zbekiston Respublikasining Belgiyadagi favqulodda va muxtor elchisi, Yevropa Ittifoqi va NATOdagi vakolatxonalar rahbari.

2013-2017 — O‘zbekiston Respublikasining AQShdagi favqulodda va muxtor elchisi.

2017-yil aprelda Toshkentga chaqirtirilgan va elchilikdan ozod etilgan.

Oilasi 
Oilali, ikki nafar farzandi bor. Ukasi — Shuhrat Toʻrajonovich Gʻulomov, 2005—2016-yillarda Oʻzbekiston Respublikasi Milliy xavfsizlik xizmati raisining birinchi oʻrinbosari boʻlgan. 2017-yil 12-avgustda umrbod qamoq jazosiga mahkum qilingan.

Manbalar 

Oʻzbekistonning Kanadadagi elchilari
Oʻzbekistonning Braziliyadagi elchilari
Oʻzbekistonning AQShdagi elchilari
Oʻzbekistonning Belgiyadagi elchilari
Oʻzbekistonning Germaniyadagi elchilari
Oʻzbekistonning Shveytsariyadagi elchilari
Oʻzbekistonning Shvetsiyadagi elchilari
Oʻzbekistonning Chexiyadagi elchilari
Yashayotgan insonlar
AFC U-23 Osiyo kubogi

U-23 Osiyo Kubogi, avvaliga 22 yoshgacha boʻlgan futbolchilar oʻrtasidagi Osiyo chempionati (2013-yilda) va U-23 Osiyo chempionati (2016 va 2020-yillar oraligʻida) Osiyo Futbol Konfederatsiyasi (OFK) tomonidan erkaklar oʻrtasida ikki yilda bir marta oʻtkaziladigan xalqaro futbol musobaqasidir. Osiyoning 23 yoshgacha boʻlgan terma jamoalari. Turnirning har bir juft yillik nashri 2016 va 2020-yillarda boʻlib oʻtadigan Olimpiya oʻyinlariga saralash jarayoni bilan bogʻliq boʻlib, ulardan eng yaxshi 3 ta jamoa saralangan.

Dastlabki nashr 2013-yilda va saralash oʻyinlari 2012-yilda oʻtkazilishi rejalashtirilgan edi, ammo final turniri 2013-yilgi EAFF Sharqiy Osiyo kubogi tufayli 2014-yil yanvar oyida oʻtkazilishi qoldirildi. 2016-yilda musobaqa nomi „U-22 Osiyo chempionati“dan „AFC U-23 chempionati“ga oʻzgartirildi. Turnir 2021-yilda „OFK U-23 Osiyo Kubogi“ nomini oldi.

Format 
2016-yilgi turnirdagi musobaqa formatining umumiy koʻrinishi quyidagicha edi:

 Final turnirida 16 ta jamoa ishtirok etdi, shu jumladan mezbonlar avtomatik tarzda saralashdi.
 2013-yilgi U-22 Osiyo chempionati natijalariga koʻra jamoalar saralangan.
 Turnir 18 kun ichida oʻtkazildi.
 Turnirni oʻtkazish uchun koʻpi bilan 2 ta shaharda 3 yoki 4 ta stadion kerak edi.

Bundan tashqari, agar futbolchilar kattaroq yosh toifasidagi musobaqada (ushbu turnir yoki OFK U-20 Osiyo kubogi) ishtirok etsalar, OFK U-17 Osiyo kubogida qatnashish huquqiga ega boʻlmaydilar, lekin aslida bu kamdan-kam hollarda qoʻllaniladi.

Natijalar

Kuchli toʻrtlikka kirgan jamoalar 

 Mezbon jamoalarning natijalari qalin qilib koʻrsatilgan

Jamoaning umumiy rekordlari 
Ushbu reytingda gʻalaba uchun 3 ochko, durang uchun 1 va magʻlubiyat uchun 0 ochko beriladi. Futbol boʻyicha statistik konventsiyaga koʻra, qoʻshimcha vaqtda hal qilingan oʻyinlar gʻalaba va magʻlubiyat, penaltilar seriyasi bilan hal qilingan oʻyinlar esa durang deb hisoblanadi. Jamoalar jami ochkolar boʻyicha, soʻngra toʻplar farqi boʻyicha, keyin esa urilgan gollar boʻyicha tartiblanadi.

Mintaqalar boʻyicha chempionlar

Turnir boʻyicha jamoaviy natijalar 

 Afsona

  — Champions
  — Runners-up
  — Third place
  — Fourth place

 QF — Quarter-finals
 GS — Group stage
 q — Qualified
  — Hosts

  •  — Did not qualify
  ×  — Did not enter
  ×  — Withdrew before qualification / Banned

Mukofotlar

Gʻolib murabbiylar

Yana qarang 

 AFC Osiyo kubogi

 AFC U-20 Osiyo kubogi
 AFC U-17 Osiyo kubogi

Manbalar

Havolalar 

 

OFK milliy terma jamoalar o‘rtasidagi musobaqalari
AFC U-23 Osiyo chempionati
Oʻzbekiston Regbi Federatsiyasi

Oʻzbekistondagi regbi uyushmasi unchalik katta boʻlmagan, ammo rivojlanayotgan sport turi.

Tarixi

Sovet davri 
Regbi ittifoqi Rossiya imperiyasida 1908-yildayoq oʻynalgan. 1934-yilda Moskva chempionati boshlandi va 1936-yilda birinchi Sovet chempionati boʻlib oʻtdi.

1949-yilda SSSRda „kosmopolitizmga qarshi kurash“ davrida regbi ittifoqi taqiqlangan edi. Musobaqalar 1957-yilda, Sovet chempionati esa 1966-yilda qayta tiklandi. 1975-yilda Sovet terma jamoasi birinchi oʻyinini oʻtkazdi.

1962-yilda Oʻzbekistonda regbi katta kengaydi, chunki toʻrtta yangi jamoa tashkil etildi.

Oʻzbekistonning SSSRda regbi boʻyicha oʻz jamoasi bor edi, lekin unga milliy terma jamoa sifatida qaralmagan.

Mustaqillikdan keyingi 
Oʻzbek regbisi, Qirgʻizistondagi kabi, asosan, harbiy va oliy oʻquv yurtlari uchun moʻljallangan, ammo maktablar dasturi mavjud. Qozogʻiston mintaqada regbi oʻsishiga katta turtki boʻldi. Olmaotada Sovet ligasida jamoa bor edi, ularda ham kuchli ayollar jamoasi bor va qoʻshni mamlakatlarda oʻyin davom etishida asosiy omil boʻldi. Yillar davomida Oʻzbekistonning rasmiy yoki norasmiy oʻyinlarining aksariyati Kazakhstan yoki Qozogʻistonning ichki jamoalariga qarshi oʻtdi.

Hozirda ular Osiyo besh davlatining Markaziy Osiyo mintaqasida ishtirok etadilar.

Yana qarang 

 Oʻzbekiston regbi ittifoqi terma jamoasi

Adabiyotlar 

 Louis, Viktor va Jennifer Sport Sovet Ittifoqida (Oksford Pergamon, 1980,)

Manbalar

Havolalar 

 IRB Uzbekistan sahifasi
 Osiyoda regbi, Oʻzbekiston sahifasi 
 Osiyo regbi futbol ittifoqi 
 Regbi oʻquvchilarining sharhida „Islom va regbi“

Oʻzbekistonda Regbi
Oʻzbekistonda Sport Federatsiyalari
Oʻzbekistonda regbi
Sirdaryo viloyati tarixi va madaniyati davlat muzeyi

Sirdaryo viloyati tarixi va madaniyati davlat muzeyi (oldingi Sirdaryo viloyat o'lkashunoslik muzeyi) — Guliston shahrida joylashgan muzey. 2017—2027-yillarda qayta rekonstruksiya qilinadigan davlat muzeylari safidan joy olgan. Loyiha qiymati 12,360 mlrd soʻm

Manbalar
Durbek Omonov

Durbek Umidovich Omonov — oʻzbek diplomati. 2013-2017-yillarda Oʻzbekistonning Olmoniya, Shveysariya, Chexiya va Ispaniyadagi elchisi boʻlgan.

Biografiyasi

Maʼlumoti 
1989-yilda Toshkent davlat tibbiyot institutining umumiy davolash ishi fakultetini tamomlagan.

1995-yilda Jahon iqtisodiyoti va diplomatiya universitetining (JIDU) xalqaro munosabatlar fakultetini tamomlagan.

Hindiston xalqaro munosabatlar institutida „Iqtisodiy diplomatiya“ yo‘nalishida tahsil olgan.

Tibbiyot fanlari nomzodi ilmiy darajasiga ega.

Rus va ingliz tillarini biladi.

Mehnat faoliyati 
1989-1995 — Toshkent davlat tibbiyot institutida klinik ordinatura, aspirantura.

1995-1997 — Jahon iqtisodiyoti va diplomatiya universiteti „Xalqaro munosabatlar“ kafedrasi o‘qituvchisi.

1997-1998 — Oʻzbekiston Respublikasi Tashqi ishlar vazirligi AQSh va Amerika mamlakatlari ishlari boshqarmasi ikkinchi kotibi.

1998-2001 — O‘zbekiston Respublikasining AQShdagi elchixonasi ikkinchi kotibi.

2001-2003 — Oʻzbekiston Respublikasi Tashqi ishlar vazirligi AQSh va Amerika mamlakatlari boshqarmasida boʻlim boshligʻi.

2003-2004 — O‘zbekiston Respublikasi Tashqi ishlar vazirligining BMT va xalqaro tashkilotlari boshqarmasida boʻlim boshligʻi.

2004-2007 — O‘zbekiston Respublikasining Avstriyadagi elchixonasi maslahatchisi.

2007-2010 — O‘zbekiston Respublikasi Tashqi ishlar vazirligining BMT va xalqaro tashkilotlar boshqarmasi boshligʻi.

2010-2013 — O‘zbekiston Respublikasining Nyu-Yorkdagi Bosh konsuli.

2013-2017 — Oʻzbekiston Respublikasining Germaniya, Shveysariya, Chexiya va Ispaniyadagi (qarorgohi Berlinda) Favqulodda va Muxtor elchisi.

2017-2021 — Xususiy sektordagi faoliyat.

2021-2022 — Jahon iqtisodiyoti va diplomatiya universiteti rektori maslahatchisi.

2022-yildan — Jahon iqtisodiyoti va diplomatiya universiteti o‘quv ishlari bo‘yicha birinchi prorektori.

Manbalar 

Jahon iqtisodiyoti va diplomatiya universiteti bitiruvchilari
Oʻzbekistonning Ispaniyadagi elchilari
Oʻzbekistonning Germaniyadagi elchilari
Oʻzbekistonning Shveytsariyadagi elchilari
Oʻzbekistonning Chexiyadagi elchilari
Yashayotgan insonlar
Bahrom Ashrafxonov

Bahrom Bahodirovich Ashrafxonov — oʻzbek iqtisodchisi va diplomati. 2020-yildan Oʻzbekistonning Ozarbayjon va Gurjistondagi elchisi. 2016-2018-yillarda Oʻzbekistonning Rossiyadagi elchisi boʻlgan.

Biografiyasi

Maʼlumoti 
Bahrom Ashrafxonov 1969-yilda tug‘ilgan. 1990-yilda Toshkent politexnika institutini, 1993-yilda Toshkent davlat iqtisodiyot universitetini, bir yildan so‘ng Kentukki universiteti (AQSh)ni tamomlagan.

Rus va ingliz tillarini biladi.

Mehnat faoliyati 
1994—2000-yillarda AIG Trading Group (AQSh) vakolatxonasi rahbari va UZ AIG Insurance sugʻurta kompaniyasining bosh direktori lavozimlarida ishlagan.

2000—2016-yillarda O‘zbekiston Moliya vazirligida (vazir o‘rinbosari, G‘aznachilik boshlig‘i) rahbar lavozimlarda ishlagan.

2016—2018-yillarda O‘zbekistonning Rossiya Federatsiyasidagi Favqulodda va Muxtor Elchisi bo‘lgan.

2018—yil sentyabridan „Oʻzbekneftgaz“ boshqaruvi raisi vazifasini bajaruvchi.

2019—yil fevral-sentyabr oylarida Moliya vazirining ijtimoiy masalalar bo‘yicha o‘rinbosari, so‘ngra 2020-yil apreliga qadar O‘zbekiston Moliya vazirligi huzuridagi Byudjetdan tashqari Pensiya jamg‘armasi ijrochi direktori lavozimlarida ishlagan.

2020—yil aprel oyidan O‘zbekistonning Ozarbayjon va Gurjiston davlatlaridagi Favqulodda va Muxtor Elchisi lavozimida ishlab kelmoqda.

Manbalar 

Oʻzbekistonning Rossiyadagi elchilari
Oʻzbekistonning Ozarbayjondagi elchilari
Oʻzbekistonning Gurjistondagi elchilari
Yashayotgan insonlar
Toshkent davlat texnika universiteti bitiruvchilari
Oʻzbekistonning Belarusdagi elchilari
Instagramda eng koʻp like toʻplagan postlar

Ushbu roʻyxatda Instagram ijtimoiy tarmogʻiga joylangan surat va videolar boʻyicha eng koʻp „like“ toʻplagan 20 ta post keltirilgan.

2023-yil yanvar oyidagi eng ko‘p like to‘plagan post argentinalik futbolchi Lionel Messi va uning jamoadoshlarining 2022-yilgi FIFA Jahon chempionatidagi g‘alabasini nishonlayotgan surati bo‘lib, uni 75 milliondan ortiq „like“ toʻplagan. 2022-yil 18-dekabrda yuklangan postda Messi finalda Argentina terma jamoasining Fransiya ustidan qozonilgan g‘alabadan so‘ng o‘zining birinchi Jahon kubogi sovrinini qo‘lga kiritgani ko‘rsatilgan. Bu surat shuningdek, barcha ijtimoiy media platformalarida eng koʻp tarqalgan postdir.

Joriy rekord 

2022-yilning 18-dekabr kuni futbolchi Lionel Messi Argentina terma jamoasi bilan 2022-yilgi Jahon chempionatida g‘alaba qozonganidan so‘ng jamoadoshlari bilan FIFA Jahon chempionati kubogini ko‘tarib, nishonlayotgani tasvirlangan suratlarini joylashtirdi va post joylangan dastlabki 39 daqiqasida 10 million „like“ yigʻishga erishdi. Ertasi kuni bu post joylashtirilgandan keyin birinchi 24 soat ichida 50 million like to‘plagan holda Instagramdagi eng ko‘p like to‘plangan postga aylangan va Cristiano Ronaldoning rekordini yangilagan. 2022-yil 19-noyabrda u va Messi shaxmat o‘ynagan surati, 42 million „like“ toʻplashga erishgan edi. 2022-yil 20-dekabrda post 56 milliondan ortiq „like“toʻplagan holda, @world record egg rekordini ortda qoldirgan. Messi postni eʼlon qilganidan soʻng 48 soat ichida Instagramda 64 milliondan ortiq like toʻplagan holda YouTubeʼdagi eng koʻp like toʻplangan post, musiqiy videoni ortda qoldirib, barcha ijtimoiy media platformalarida eng koʻp like toʻplagan ijtimoiy tarmoq postiga aylangan.

Eski rekord 
2019-yilning 4-yanvarida @world_record_egg akkauntida tuxum surati joylashtirilgan, bu surat o‘sha paytda Instagramdagi eng ko‘p like to‘plagan Kylie Jenner suratini ortda qoldirgan. Tuxumning surati dastlab Serghei Platanov tomonidan olingan boʻlib, uni 2015-yil 23-iyun kuni Shutterstock nashriga „oq fondagi tuxumlar“ sarlavhasi bilan joylashtirgan. @world_record_egg akkauntini yaratuvchisi Chris Godfrey hisoblanadi. 2019-yilning 14-yanvarida tuxum posti Instagram’da eng ko‘p like to‘plangan postga aylangan, tuxum akkaunti egasi unga „Aqldan ozish mumkin“ deb yozgan.

Top 20ta post

Manbalar
Wijk aan Zee

Wijk aan Zee (nemischa: [ˈʋɛi̯k aːn ˈzeː] soʻzma-soʻz dengiz boʻyidagi hudud) — Niderlandiyaning Shimoliy Gollandiya provinsiyasi, Beverwijk munitsipalitetidagi shahar. U yerda har yili nufuzli Tata Steel shaxmat musobaqasi (ilgari Corus shaxmat turniri yoki Hoogovens turniri deb atalgan) bo‘lib o‘tadi.

Dengiz boʻyidagi joylashuvi tufayli Wijk an Zee sayyohlar orasida mashhur joyga aylandi. Shaharda koʻplab bar va mehmonxonalar mavjud.

Sanʼati 
1999-yilda Wijk Aan Zeedagi plyaj Aleksandra Mirning „Oydagi birinchi ayol“ spektakli uchun maydon sifatida ishlatilgan.

Galereya

Maʼlumotnomalar 

Koordinatalar Vikimaʼlumotlarda
Niderlandiya